เป็นวัณโรคที่อุ้งเชิงกราน ทานยามาได้เกือบ 3 เดือน เริ่มมีอาการเหนื่อยง่าย มือเท้าชา มือและเท้าไม่ค่อยมีแรงค่ะ คุให้วินามินบีมาทานเพิ่ม อาการชาพวกนี้จะหายไปและกลับมาเดินได้ตามปกติไหมค่ะ หาทานวิตามินไปสักระยะ
สวัสดีค่ะ วัณโรคเป็นการติดเชื้อแบคทีเรียที่มักจะเกิดขึ้นที่ปอด แต่สามารถเกิดได้กับทุกอวัยวะภายในร่างกายเป็นแบคทีเรียที่โตช้า จึงต้องใช้ยาหลายตัวในการรักษา และรักษานานประมาณ 6-12 เดือนโดยยารักษาวัณโรคตัวหลักที่ชื่อว่า isoniazid นั้นมีผลข้างเคียงทำให้มีปลายเส้นประสาทอักเสบจากการขาดวิตามินบี 6 จนทำให้เกิดอาการชาได้ แพทย์จึงมักจะจ่ายวิตามินที่บำรุงปลายประสาทมาเพื่อช่วยป้องกันอาการชาควรให้กินยาตามที่แพทย์สั่งจนครบ ซึ่งโดยทั่วไปแล้วอาการปลายเส้นประสาทอักเสบจากยาวัณโรคจะค่อยๆดีขึ้นได้เองเมื่อได้รับวิตามินเสริมแต่หากมีอาการแขนขาอ่อนแรงไม่ได้ร่วมด้วย อันนี้อาจจะไม่เกี่ยวกับผลข้างเคียงของยาโดยตรง อาจมีสาเหตุจากตัวโรคที่ไปโดนเส้นประสาทตรงอุ้งเชิงกราน หรือการมีกล้ามเนื้ออ่อนแรงจากสาเหตุอื่นๆ ที่ควรกลับไปพบแพทย์เพื่อตรวจร่างกายเพิ่มเติมค่ะ